KARAMAZOV-IV-WEB	Aqueth cavalièr hège era impression d'apertier ara classa des ancians propietaris ociosi qu'auien prosperat jos eth regim dera servitud; qu'ère evident qu'auie viatjat e frequentat era nauta societat, qu'auie estat ben relacionat e dilhèu encara n'ère, mès, passades es alegries dera sua joenesa e dempús era abolicion dera servitud, s'auie anat demorant de man en man sense recursi enquia vier a èster ua sòrta de parasit de bon ton, per didè'c de bèra manèra, que se deishaue quèir pes cases des sòns coneishudi d'abantes e qu'ère recebut per aguesti gràcies ath sòn caractèr complasent e afable, e tanben pr'amor que, a maugrat de tot, ère un òme decent, que quitament se podie sèir ena taula en preséncia de quinsevolh, mès en tot assignar-li, plan, ua posicion modesta.